Brodaiža
Brodaiža (IPA: [brɔdai͡ʒa]; arī Brodaiži, Bradaiža) ir ciems Ludzas novada Pildas pagastā. Izvietojies pagasta dienvidos pie autoceļa P49 12 km no pagasta centra Pildas, 29 km no novada centra Ludzas un 286 km no Rīgas. Apdzīvotā vieta izveidojusies ap bijušās Brodaižas muižas (Bradaiż) centru. No 1949. līdz 1956. gadam bija Brodaižu ciema centrs. Brodaižā atrodas pareizticīgo un katoļu baznīcas. Brodaižas Jāņa Kristītāja pareizticīgo baznīca (celta 1751. gadā) un Brodaižas II senkapi ir valsts nozīmes arhitektūras un arheoloģijas pieminekļi. Vietējas nozīmes pieminekļi ir Brodaižu Kunga Jēzus apskaidrošanas Romas katoļu baznīca, Brodaižas I senkapi un Brodaižas parks.